text: "Tantost k'en Espaigne venrai
   Envoierai au roi Carmaut.
   Vous me saluerez Durbant,
   Et Sartan son bon conpaignon,
   Et les dames de lor maison,
   Folio52r
   Et lor dites, s'il m'aiment tant,
   Que il viengnent vers moi errant
   Si tost que veü vous aront.
   En Espaigne me trouveront.
   Je vous pri que vous les hastés
   PageV02P134
   Et que tost me les amenés ;
   Car, si tost com vous reverrai,
   Riche home à tous jours vous ferai,
   Et vous et ceaus que amerez,
   De ce soiez asseürez."
   Et Pinchonnès l'en mercia.
  